Berlingske Tidende, 1817-04-25
Udenlandske Efterretninger. Paris, den 10de April. For de skuelystne Parisere, og for den store Mængde af Fremmede, som opholder sig her, ere de for nogle Uger siden igien aabnede Museer af Malerier og Oldsager en sand og værdig Nydelse, som har fortrængt meget af det, der ellers, under tusende Skikkelser, udgjorde Dagens Forlystelser. Den der kiendte Mængden af Kunstværker, som, uagtet de Allieredes Ankomst, endnu ere i Frankrig, ventede meget deraf, og finder ikke desto mindre meer end han ventede; og de Vantrøende forhauses i høieste Grad over den Masse af alleslags Kunstskatte, som ved Kongens vise Omsorg, og ved de Indretninger, der ere gjorte af den ligesaa forstandige som sagkyndige Grev Forbin, Galleriets Overdirecteur, er bleven aabnet for dem. Mesterværker, især af de italienske, nederlandske og franske Skoler, som ei mere fandt nogen Plads i det napoleonske Musæum, vare endnu udspredte omkring i de Kongel. Slotte. Disse bleve nu samlede, og forenede deels med de i Museum endnu værende Mesterværker, deels med dem, som af Regieringen nyligen vare sammenkiøbte, og med dem, som for to Aar siden vare blevne den skiænkede af fremmede Fyrster. Ved denne Sammenstrømning er den Mangel, som foraarsagedes ved de mange Kunstværker, der borttoges af de Allierede, af Paven og de italienske Fyrster, i Antal maaskee ganske, i Værdi for Størstedelen bleven erstattet. Den Hensigtsmæssighed, Smag og Pragt, hvormed de ere opstillede i det skiønne Gallerie i Louvre, erstatter det øvrige. Maleriernes Antal af de forskellige Skoler overstiger elleve Hundrede. Jngen stor Mesters Navn savnes, og af de fleste findes mange Arbeider, hvoriblandt adskillige udmærkede Stykker. Saaledes findes der 13 Malerier af Rafael, 9 af L. da Vinei, 20 af Tizian, 10 af Coregio, 6 af Tintoret, 10 af P. Veronese, 28 af Cariecierne, 6 af Julii Romano, 23 af Guido, 14 af Dominichio, 17 af Albano, o. s. v., derpaa 17 af van Dyk, 41 af Ru dens, 15 af Rembrandt, 6 af Holbein, og ikke færre af andre store tydske Mestere. Dertil kommer den fulde Rigdom af den gamle franske Skole, Poussin, Lefueur, Lebruu Verant, o. s. v. Af udmærket og straalende Skiønhed, saavel hvad deres ydre Glands, som indre Gehalt angaaer, ere fremdeles de 16 Sale med antike Statuer, Büster, Basreliefs, Mindemærker og Monumenter fra Alderdommen, tilsammen 350 Stykker. Som bekiendt blev den uskatelige Samling, der tilhørte Fyrst Borghese i Rom, af Napoleon kjøbt til dette Museum, og det er denne, som endnu udgjør sammes Hovedprydelse; f. Ex. Gladiatoren, Jason, den gamle Faun, flere Muser, Centauren, Minerva, Hercules, Marsias, Hermaphroditen, o. a. fl. Men ogsaa Frankrig besad, førend de italienske Kunstskatte bleve som Bytte førte til Paris, i de Kongelige Slotte og Haver fortreffelige antike Statuer, f. Ex. den herlige Diana fra Fontainebleau. Hende er det, som nu indtager sin guddommelige Broders, den belvederiske Apollos Plads og, som man paastaaer, forfærdiget af samme græske Kunstner Praxiteles, ligesom han fordum, henvender Alles Øine paa sig. Altid er og bliver Betragtningen af disse Samlinger en høi og udmærket Nydelse i Paris, ligesom de selv, med Hensyn til deres Skiønhed og Fuldstændighed, fortiene at kaldes det første Museum i Europa.